PATVIRTINTA

 Telšių lopšelio-darželio „Saulutė“

 direktoriaus 2021 m. rugsėjo 9 d.

 įsakymu Nr. V-141

**SOCIALINIO PEDAGOGO**

**PAREIGYBĖS** **APRAŠYMAS**

**I SKYRIUS**

**BENDROJI** **DALIS**

1.Telšių lopšelio-darželio „Saulutė“ socialinio pedagogo pareigybė yra priskiriama pareigybių, kurioms būtinas ne žemesnis kaip aukštasis išsilavinimas, grupei.

2. Pareigybės lygis – A2. Pareigybės kodas – 235901.

3. Pareigybės paskirtis: padėti vaikams geriau adaptuotis visuomenėje, bendruomenėje, švietimo ar globos įstaigoje, kitose socialinėse įstaigose, vykdančiose ugdymo funkcijas, racionaliau išnaudoti visas teikiamas galimybes lavintis, mokytis ir augti savarankiškais piliečiais.

4. Pavaldumas: socialinis pedagogas pavaldus lopšelio-darželio „Žemaitukas“ direktoriui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Socialinio pedagogo kvalifikacijai keliami reikalavimai:

5.1. įgytas aukštasis išsilavinimas ir socialinio pedagogo kvalifikacija;

5.2. įgytas socialinės pedagogikos kvalifikacinis laipsnis (profesinio bakalauro, bakalauro, magistro) ir pedagogo ar socialinio pedagogo kvalifikacija;

5.3. baigta socialinės pedagogikos studijų programa aukštojoje mokykloje ir įgyta pedagogo kvalifikacija;

5.4. įgytas socialinės pedagogikos magistro kvalifikacinis laipsnis, išklausyta ir atsiskaityta už ne mažiau kaip 90 studijų kreditų socialinės pedagogikos studijų modulį aukštojoje mokykloje;

5.5. ne mažiau kaip 50% darbo laiko skiriama darbui su vaikais įstaigoje, grupių mokytojų konsultavimui. Kitas darbo laikas skiriamas vaikų lankymui namuose, konsultacijoms su kitais specialistais, tiriamajam ir organizaciniam darbui.

6. Socialinis pedagogas turi žinoti ir išmanyti socialinės pedagoginės pagalbos teikimą.

7. Socialinis pedagogas privalo vadovautis:

7.1. Tarptautiniais vaikų teises ir interesus reglamentuojančiais dokumentais;

7.2. Lietuvos Respublikos Konstitucija,

7.3. Lietuvos Respublikos įstatymais ir poįstatyminiais aktais;

7.4. Lietuvos Respublikos Vyriausybės nutarimais,

7.5. mokyklos nuostatais;

7.6. etikos principais;

7.7. darbo tvarkos taisyklėmis;

7.8. darbo sutartimi;

7.9. šiuo pareigybės aprašymu;

7.10. kitais mokyklos lokaliniais dokumentais (įsakymais, potvarkiais, nurodymais, taisyklėmis ir pan.).

 **III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

8. Socialinis pedagogas atlieka šias funkcijas:

8.1. įvertinimo (renka informaciją, analizuoja, daro išvadas);

8.2. konsultacinę (pataria, padeda, konsultuoja);

8.3. korekcinę (skatina, įgalina, padeda adaptuotis, aktyvina, mobilizuoja);

8.4. vadybinę (organizuoja, telkia, planuoja, priima sprendimus ir už juos atsako);

8.5. šviečiamąją (informuoja, aiškina);

8.6. koordinacinę (palaiko ryšius, siunčia (perduoda) informaciją);

8.7. prevencinę (numato neigiamus reiškinius, poelgius ir padeda jų išvengti);

8.8. teisinę (atstovauja, gina vaiko interesus);

8.9. socialinio ugdymo;

8.10. vadovaujasi individualaus priėjimo, lygių galimybių įtvirtinimo, konfidencialumo, vaiko apsisprendimo pripažinimo ir atsakomybės bei kompetencijos principais;

8.11. rūpinasi vaiko gerove, saugumu siekdamas jo pozityvios integracijos ir socializacijos visuomenėje, skatindamas visavertę asmenybės raišką ir pilietinę brandą.

8.12. vykdo funkcijas susijusias su mokinių nemokamu maitinimu tiek įprastu metu, tiek maitinimo organizavimu ekstremaliosios situacijos, ekstremaliojo įvykio ir/ar įvykio bei karantino metu.

8.13. Atlieka kitas vadovo pavestas užduotis.

**IV SKYRIUS**

**MOKINIŲ SAUGUMO UŽTIKRINIMAS**

9.Socialinis pedagogas, įtaręs ar pastebėjęs žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus;

9.2. esant reikalui kreipiasi į įstaigos vaiko gerovės komisiją;

9.3. esant grėsmei vaiko sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar įstaigos darbuotojus, direktorių) ir/ar institucijas (pvz.: policiją, greitąją pagalbą ir kt.).

10.Socialinis pedagogas, įtaręs ar pastebėjęs patyčias kibernetinėje erdvėje arba gavęs apie jas pranešimą:

10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

10.2. įvertina grėsmę vaikui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar įstaigos darbuotojus, direktorių) ar institucijas (policiją);

10.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

10.4. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**ŠIAS** **PAREIGAS** **EINANČIO** **DARBUOTOJO** **ATSAKOMYBĖ**

11. Įstaigos socialinis pedagogas atsako už kokybišką savo funkcijų vykdymą, korektišką gautų duomenų panaudojimą ir informacijos konfidencialumą, vaikų saugumą teikiant socialinę pedagoginę pagalbą.

12. Socialinis pedagogas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria mokyklos direktorius.

\_\_\_\_\_\_\_\_\_\_\_\_\_\_\_\_

SUSIPAŽINAU

Data \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)